Translate the text from Welsh to English.



 

> “Alla i ddim diolch ddigon i’r rhaglen. Mae wedi rhoi’r hyder sydd ei angen imi gyrraedd fy nod”, diffoddwr tân, Adele.
> 
>  “O’r diwedd, rwy’n gallu rhoi’r bywyd maen nhw’n ei haeddu i ‘mhlant”, Morgan, mam i ddau.
> 
>  “Allwn i ddim bod yn fwy balch o’r hyn rwy wedi’i wneud dros fy merch a minnau”, Chanelle, peintiwr hunangyflogedig.

 Dyma sylwadau rhai o’r 1000 o rieni sydd wedi cael help i fynd yn ôl i’r gwaith, diolch i raglen Rhieni, Gofal Plant a Chyflogaeth.

 Mae Cronfa Gymdeithasol Ewrop yn cefnogi’r cynllun ac mae’n cael ei weithredu mewn partneriaeth â’r Adran Gwaith a Phensiynau. Mae’n chwarae rhan allweddol yng Nghynllun Cyflogadwyedd Llywodraeth Cymru, a’i nod yw rhoi cymorth i rieni sy’n anweithgar yn economaidd i oresgyn problem gofal plant, gan eu galluogi i baratoi ar gyfer cyfleoedd gwaith a manteisio ar y cyfleoedd hynny.

 Mae’r cynllun wedi helpu rhieni fel Adele, mam ifanc â babi bach. Roedd hi am wneud rhywbeth a fyddai’n gwneud gwahaniaeth, ac ymrestrodd ar gwrs diogelwch tân lle cafodd wybod am Raglen Rhieni, Gofal Plant a Chyflogaeth. Fe wnaeth ei chynghorydd ei helpu i ennill y cymwysterau yr oedd eu hangen arni i fod yn ddiffoddwr tân. Bellach mae hi’n gweithio i Wasanaeth Tân ac Achub y Canolbarth a’r Gorllewin.

 Mae Morgan yn unig riant arall sydd wedi cael help gan y Rhaglen. Ar ôl cyfnod o ddiweithdra, cysylltodd ag un o gynghorwyr Rhieni, Gofal Plant a Chyflogaeth, a wnaeth ei helpu i ddod o hyd i ofal plant i’w dau blentyn, a hyfforddiant i fynd yn ôl i’r gwaith. Cafodd gyngor ymarferol hefyd ar dechnegau cyfweliad a drafftio CV. Daeth o hyd i waith o fewn dwy filltir i’w chartref a oedd yn golygu bod modd iddi gadw cydbwysedd rhwng ei bywyd a’i gwaith. Yn y pen draw, cafodd ddyrchafiad, ac mae ei chyflogwr, Al\-Met, yn caniatáu iddi gael ei rhyddhau am un diwrnod yr wythnos i ddilyn cwrs Diploma Lefel 3 mewn Cyfrifyddu, sydd wedi’i ariannu’n llawn.

 Roedd Chanelle yn rhiant sengl di\-waith a oedd yn arfer gweithio fel gyrrwr. Roedd angen swydd fwy hyblyg arni ac roedd am ddechrau ei busnes peintio ac addurno ei hun. Fe wnaeth y rhaglen Rhieni, Gofal Plant a Chyflogaeth ei helpu i gyflawni hyn drwy roi cymorth iddi ymuno â chwrs coleg, cael grant cychwyn busnes a chyngor ar gael benthyciad am gerbyd cwmni. Mae nawr yn rhedeg cwmni The Lady Paint and Decor a enillodd y wobr aur yng nghystadleuaeth beintio ymgeiswyr newydd Crown y llynedd.

 Dywedodd Gweinidog y Gymraeg a Dysgu Gydol Oes,

 
> “Mae hyn yn gryn gamp ac rwy’n diolch i bawb am eu gwaith caled yn cefnogi 1000 o rieni i ailgydio mewn gwaith. Mae ein Cynllun Cyflogadwyedd yn sôn am ein hymrwymiad i gael gwared â’r rhwystrau sy’n atal pobl rhag gweithio a sicrhau bod unigolion yn cael eu hyfforddi, eu haddysgu a’u paratoi ar gyfer byd gwaith.
> 
>  “Mae Adele, Morgan a Chanelle yn enghreifftiau o’r ffordd y mae Rhaglen Rhieni, Gofal Plant a Chyflogaeth yn llwyddo i gyflawni’r ymrwymiad hwnnw drwy helpu rhieni i ddod o hyd i ofal plant fforddiadwy, cyfloedd hyfforddi priodol a swyddi diogel cynaliadwy ag oriau gwaith hyblyg. Rwy’n falch o weld bod y cynllun hwn yn cael effaith mor fawr, gan ei gwneud yn bosibl i rieni weithio er mwyn cyfrannu at gymdeithas.”

 Mae cynghorwyr Rhaglen Rhieni, Gofal Plant a Chyflogaeth wedi bod yn cydweithio’n agos â Chynnig Gofal Plant Cymru i sicrhau bod gofal plant ar gael i rieni unwaith y byddan nhw mewn gwaith cynaliadwy. Mae’r Cynnig Gofal Plant yn cael ei dreialu ar hyn o bryd mewn nifer o awdurdodau lleol, a bydd ar gael i bob rhiant cymwys o fis Medi 2020\.







Translation:


 

> “I can’t thank the programme enough, it has given me the confidence needed to reach my goals”, Firefighter, Adele.
> 
> 
> “I can finally provide my children with a life they deserve”, Morgan, mum of two.
> 
> 
> “I couldn’t be prouder of what I’ve done for my daughter and I”, Chanelle, self\-employed painter.


These are the comments of some of the 1000 parents who have been helped back to work by the Parents, Childcare and Employment programme (PaCE).


Supported by the European Social Fund and operated in partnership with the Department for Work and Pensions, the scheme plays a key part in the Welsh Government’s Employability Plan and aims to provide support for economically inactive parents to overcome childcare barriers, enabling them to prepare for and access employment opportunities.


The scheme has helped parents like Adele, a young mum with a small baby. She wanted to do something to make a difference and enrolled onto a fire safety course where she was introduced to the PaCE Programme. Her advisor helped her gain the qualifications needed to become a firefighter. She now works for the Mid and West Wales Fire and Rescue Service.


Morgan is another lone parent helped by PaCE. After a spell of unemployment she sought help from a PaCE advisor who helped her secure childcare for her two children and training to get back into the workplace. She also received practical advice on interview techniques and drafting a CV. As a result, she found work within two miles of her home which enabled her to maintain a work\-life balance. She eventually gained a promotion, and her employer, Al\-Met, is allowing her one day release a week to complete a fully funded Level 3 Diploma in Accounting.


Chanelle was an unemployed single parent who previously worked as a delivery driver. She needed a job with more flexibility and wanted to set up her own painting and decorating business. The PaCE programme helped her to achieve this by providing support to get on to a college course, win a start\-up grant and obtain advice on how to get a loan for a company vehicle. She now runs The Lady Paint and Decor Co. which won gold in the Crown New Entrant painting competition last year.


The Minister for Welsh Language and Lifelong Learning said,



> “This is a great achievement and I thank everyone for their hard work in supporting these 1000 parents back into work. Our Employability Plan outlines our commitment to removing the barriers which prevent people from working and ensuring individuals are trained, educated and prepared for the world of work.
> 
> 
> “Adele, Morgan and Chanelle are examples of the PaCE scheme successfully delivering on that commitment through helping parents seek affordable childcare, find appropriate training opportunities and secure jobs with flexible working hours to help them into sustainable employment. I’m pleased to see this scheme is having such an impact and enabling parents to access work so that they too can contribute to our society.”


PaCE advisors have been working closely with the Childcare Offer for Wales to ensure parents can secure childcare once they are in sustainable employment. The Childcare Offer is currently being tested in a number of local authorities and will be made available to all eligible parents from September 2020\.